google/wiki40b huggingface dataset:
Μοντσερράτ

Πληθυσμός

Το προσδόκιμο ζωής, σύμφωνα με εκτιμήσεις του 2014, στο σύνολο του πληθυσμού είναι τα 73,9 χρόνια, με τις γυναίκες να ζουν 72,24 χρόνια και τους άνδρες 75,48 χρόνια.

Πολιτική

Υπερπόντιο έδαφος του Ηνωμένου Βασιλείου, το Μοντσερράτ έχει Σύνταγμα από τις 19 Δεκεμβρίου 1989. Αρχηγός Κράτους είναι η Ελισάβετ Β΄ του Ηνωμένου Βασιλείου (από τις 6 Φεβρουαρίου του 1952), που εκπροσωπείται από τον Κυβερνήτη (από την 1η Φεβρουαρίου 2018 στο αξίωμα υπηρετεί ο Άντριου Πιρς). Αρχηγός κυβερνήσεως είναι ο Πρωθυπουργός (Premier, πρώην Chief Minister). Το υπουργικό συμβούλιο, που ονομάζεται Εκτελεστικό Συμβούλιο, αποτελείται από 11 μέλη, 9 εκ των οποίων εκλέγονται με καθολική ψηφοφορία για 5 χρόνια.
Στις γενικές εκλογές του 2006, που διεξήχθησαν στις 31 Μαΐου, το Κίνημα για την Αλλαγή και την Ευημερία έλαβε 36,1% τω ψήφων και 4 επί συνόλου 9 εδρών, με 3 έδρες να πηγαίνουν στο Νέο Λαϊκό Απελευθερωτικό Κίνημα (29,4%), μία στο Δημοκρατικό Κόμμα του Μοντσερράτ (24,4%) και 1 σε έναν ανεξάρτητο (10,1%). Έπειτα από τις εκλογές ορκίστηκε νέος ανώτερος υπουργός ο Λόουελ Λιούις, στις 2 Ιουνίου του 2006. Τρία χρόνια αργότερα, το φθινόπωρο του 2009, έγιναν πρόωρες εκλογές και επανήλθε στην εξουσία ο Ρούμπεν Μιντ.

Εκλογές 2014

Οι πιο πρόσφατες εκλογές έγιναν στις 11 Σεπτεμβρίου 2014.

Εκλογές 2009

Οι γενικές εκλογές του 2009 διεξήχθησαν πρόωρα στις 8 Σεπτεμβρίου του 2009.

Άμυνα

Για την άμυνα στο νησί είναι αρμόδιο το Ηνωμένο Βασίλειο. Δεν υπάρχουν τακτικές δυνάμεις του στρατού, παρά μόνο η Βασιλική Αστυνομία.
Εθνική Γαλλικής Γουιάνας (ποδόσφαιρο ανδρών)

Η Εθνική Γαλλικής Γουιάνας είναι η εθνική ποδοσφαιρική ομάδα της Γαλλικής Γουιάνας, υπερπόντιας περιοχής της Γαλλίας. Ελέγχεται από την Ποδοσφαιρική Ομοσπονδία Γαλλικής Γουιάνας, ενός τοπικού παραρτήματος της Γαλλικής Ομοσπονδίας Ποδοσφαίρου. Έδρα της ομάδας είναι το Stade de Baduel. Δεν είναι μέλος της FIFA και έτσι δεν έχει το δικαίωμα συμμετοχής στα προκριματικά του Παγκοσμίου Κυπέλλου Ποδοσφαίρου. Ωστόσο, είναι μέλος στην Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής και στην Ποδοσφαιρική Ένωση Καραϊβικής και συμμετέχει στις διοργανώσεις τους.
Ανδρέας Αυγερινός

Βιογραφικά στοιχεία

Γεννήθηκε στον Πύργο και ήταν γιος του Δημητρίου Αυγερινού, γόνου παλαιάς οικογάνειας του Πύργου. Αδερφός του ήταν ο Πέτρος Αυγερινός. Υπήρξε δραστήριο μέλος της αθηναϊκής κοινωνίας, ιδρυτικό μέλος του Ωδείου Αθηνών, Πρέοδρος της Αθηναϊκής Λέσχης (1887) και φανατικός φυσιολάτρης. Με δική του μέριμνα δενδροφυτεύθηκε ο Λυκαβηττός και ο κήπος της Βουλής ενώ στην έπαυλή του στα Πατήσια διατηρούσε τεράστιο ανθοκήπιο με πάνω από εξήντα (60) είδη ρόδων.
Υπήρξε μέτοχος και πρώτος Πρόεδρος του διοικητικού συμβουλίου της Ανώνυμης Εταιρείας "Σιδηρόδρομος Πύργου - Κατακώλου". Υπό την ηγεσία του η εταιρεία συγκρούστηκε νομικά με τον Δήμο Λετρινών για τον έλεγχο της εταιρείας, μετά όμως την εκλογή του αδερφού του, Πέτρου, ως δημάρχου Λετρινών, ο Δήμος παραιτήθηκε από κάθε διεκδίκηση και συμβιβάστηκε.
Απεβίωσε εν ενεργεία βουλευτής στις 7 Φεβρουαρίου 1896 στην Αθήνα. Είχε τιμηθεί με τον Σταυρό Ταξιαρχών του Σωτήρος και είχε λάβει τιμητικές διακρίσεις από τους Βασιλείς της Ιταλίας και της Ισπανίας καθώς και από τον Σουλτάνο.

Πολιτική σταδιοδρομία

Σε νεαρή ηλικία διορίστηκε Νομάρχης Αττικής και Διευθυντής της αστυνομίας των Αθηνών. Εξελέγη βουλευτής Ηλείας για πρώτη φορά στις εκλογές του 1850 και επανεξελέγη σε αυτές του 1853, του 1856, του 1859, του 1862, του 1868, του 1869, του 1872, του 1873, του 1874, του 1875, του 1879, του 1881, του 1887 (βουλευτής Αχαϊοήλιδος) και του 1895.
Χρημάτισε, επίσης, πρόεδρος της Βουλής των Ελλήνων κατά τις περιόδους 1858 - 1859, 1877 - 1878, 1881 και 1887 - 1890. Διετέλεσε Υπουργός Εσωτερικών στην κυβέρνηση Ζηνοβίου Βάλβη (1864), Υπουργός Οικονομικών στην κυβέρνηση Θρασύβουλου Ζαΐμη (1869), Υπουργός Εκκλησιαστικών και Δημόσιας Εκπαίδευσης (1869 - 1870) και αναπληρωτής Υπουργός Εσωτερικών στην Θρασύβουλου Ζαΐμη, Υπουργός Ναυτικών στις κυβερνήσεις Θρασύβουλου Ζαΐμη (1871) και Αλέξανδρου Κουμουνδούρου (1875 - 1876). Κατά τη διάρκεια της θητείας του ως Υπουργός Εσωτερικών στην κυβέρνηση Ζαΐμη έλαβε χώρα η Σφαγή στο Δήλεσι, γεγονός το οποίο τον ανάγκασε να παραιτηθεί στις 9 Ιουλίου 1870.
Διονύσιος Γιαννουλόπουλος

Βιογραφικά στοιχεία

Ήταν γιος του Γεωργίου Γιαννουλόπουλου. Σπούδασε νομικά και ιδιώτευσε ως δικηγόρος στην Πάτρα. Στις γερουσιαστικές εκλογές 1929 εξελέγη γερουσιαστής Αχαΐας και Ήλιδος με εξαετή θητεία.
Το 1919 απέκτησε την έπαυλη Λάππα στο Μπεγουλάκι Πατρών, σημερινή ιδιοκτησίας της οικογένειας Μόρφυ.
Μοχαμέντ Κοφί

Καριέρα

Ο Κοφί ξεκίνησε την καριέρα του με την Ολιμπίκ Μαρσέιγ και υπέγραψε το καλοκαίρι του 2006 το πρώτο του επαγγελματικό συμβόλαιο με την Πέτροτζετ ΦΚ από την Αίγυπτο με την οποία μετρά μέχρι σήμερα συνολικά ενενήντα συμμετοχές, ενώ έχει πετύχει και δεκαεπτά τέρματα με την ομάδα από το Σουέζ, ενώ την 1η Ιανουαρίου 2008 το όνομά του συνδέθηκε έντονα με πιθανή μεταγραφή του στην Ζάμαλεκ.

Διεθνής

Ο Κοφί είναι επίσης μέλος της Εθνικής Μπουρκίνα Φάσο με την οποία μετρά συνολικά δεκαεπτά διεθνείς συμμετοχές, ενώ έχει πετύχει και ένα τέρμα.
Κωνσταντίνος Ξενοκράτης

Βιογραφία

Ο Ξενοκράτης γεννήθηκε στο Σαμάκοβο της Ανατολικής Θράκης. Μικρός σε ηλικία εγκαταστάθηκε μαζί με τα αδέλφια του Πασχάλη, Θεόδωρο και Αθανάσιο στο Βουκουρέστι της Ρουμανίας. Εκεί ασχολήθηκαν με τις επιχειρήσεις και τη γεωργία και απέκτησαν σημαντική περιουσία. Όλα τα αδέλφια προεπαναστατικά μυήθηκαν στη Φιλική Εταιρεία. Με την έναρξη του Αγώνα ο ίδιος σε ηλικία 18 ετών και ο αδελφός του Πασχάλης λίγο μεγαλύτερος κατατάχθηκαν στον Ιερό Λόχο. Πολέμησαν μαζί στη μάχη του Δραγατσανίου και στην μάχη του Σκουλενίου. Στη δεύτερη, ο αδελφός του σκοτώθηκε. Ο ίδιος έζησε στο Βουκουρέστι μέχρι τα βαθιά του γεράματα. 
Μετά την απελευθέρωση τιμούσε τη μνήμη των ιερολοχιτών φορώντας  τη στολή τους κάθε 25η Μαρτίου. Υπήρξε ευεργέτης του Ελληνισμού αφού φρόντισε να ανεγερθεί σχολείο στη γενέτειρά του και με κληροδότημα ίδρυσε το Ξενοκράτειο Παρθεναγωγείο στο Μεσολόγγι. Επίσης μετά το θάνατό του, η οικία του στο Βουκουρέστι στέγασε το Ξενοκράτειο Νοσοκομείο.
Ο επενδύτης της στολής του Ιερού Λόχου που ανήκε στον Κωνσταντίνο Ξενοκράτη δωρίθηκε στα 1899 από την οικογένειά του μαζί με τα όπλα,τη σφραγίδα και την εθνική ενδυμασία του, στο Εθνικό Ιστορικό Μουσείο. Είναι το μοναδικό διασωθέν κειμήλιο από τη στολή του πρώτου αυτού επίλεκτου σώματος του τακτικού στρατού που συγκρότησε ο Αλέξανδρος Υψηλάντης το Μάρτιο του 1821 στη Φωξάνη μεταξύ Μολδαβίας και Βλαχίας.
22 Καλλιόπη

Δορυφόρος

Η Καλλιόπη έχει ένα φυσικό δορυφόρο, τον Λίνο, που περιφέρεται γύρω της σε απόσταση 1.065 km, ή 12 ακτίνες της Καλλιόπης, και ανακαλύφθηκε στις 29 Αυγούστου 2001 από τους Jean-Luc Margot και Michael E. Brown. Ο Λίνος έχει διαστάσεις 35 ως 40 χιλιόμετρα.
Επισκοπική Λατινική Βαρωνία Λακεδαιμονίας

Η Επισκοπική Λατινική Βαρωνία της Λακεδαιμονίας (1209-1262) ήταν θρησκευτικό κρατίδιο-φέουδο υποτελές στο Πριγκιπάτο της Αχαΐας που δημιουργήθηκε το 1209 από τον πρίγκιπα της ΑχαΐαςΓουλιέλμο Σαμπλίτη.
Ήταν μία από τις επτά εκκλησιαστικές βαρωνίες που δημιούργησε ο Γουλιέλμος Σταμπλίτης το 1209 με τέσσερα τιμάρια. Διοικητής ήταν ο Λατίνος Επίσκοπος Λακεδαίμονος, είχε έδρα την Λακεδαιμονία μεσαιωνική κώμη χτισμένη στα ερείπια της αρχαίας Σπάρτης, στη Λακωνία.
ὅλοι πρὸς τέσσαρα εἴχασιν σὺν τῆς Λακοδαιμονίας
— Χρονικό του Μορέως
Ο επίσκοπος είχε ισότιμη θέση και δικαίωμα ψήφου στην Κούρτη το συμβούλιο του Πριγκιπάτου με τους υπόλοιπους βαρώνους. Είχε προνόμια δικαστή στο φέουδο και στρατιωτική υποχρέωση στον πρίγκιπα όταν αυτό χρειαζόταν. Το 1217 διορίσθηκε από τον πάπα ο πρώτος λατίνος επίσκοπος, το 1222 ενσωματώνεται στην λατινική επισκοπή Λακεδαιμονίας η λατινική επισκοπή Αμυλκών μεγαλώνοντας έτσι την θρησκευτική της περιοχή αλλά και την βαρωνία σε φέουδα.
Το 1262 μετά την Μάχη της Πελαγονίας το κοντινό κάστρο του Μυστρά δόθηκε στους Βυζαντινούς και οι κάτοικοι της μετακόμισαν εκεί, η κώμη έπαψε να κατοικείται και διαλύθηκε και η επισκοπή.
Εκλογές στο Σουρινάμ

Στο Σουρινάμ, το πολίτευμα του οποίου είναι συνταγματική δημοκρατία, διεξάγονται εκλογές για Πρόεδρο και για εθνοσυνέλευση σε εθνικό επίπεδο. Ο Πρόεδρος εκλέγεται από εκλεκτορικό σώμα, με βάση το κοινοβούλιο, κάθε 5 χρόνια. Η εθνοσυνέλευση (Nationale Assemblée) έχει 51 μέλη, τα οποία εκλέγονται για 5 χρόνια. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω. Κυριαρχεί ο πολυκομματισμός και συχνές είναι οι κυβερνήσεις συνεργασίας.

2015

Στις 14 Ιουλίου 2015 το κοινοβούλιο εξέλεξε ξανά στο αξίωμα του προέδρου τον Ντέσι Μπάουτερσε για μία ακόμη θητεία.

2010

Ο πρώην δικτάτορας Ντέσι Μπάουτερσε , του Εθνικού Δημοκρατικού Κόμματος, εξελέγη πρόεδρος από το κοινοβούλιο στις 19 Ιουλίου 2010 με 36 επί συνόλου 50 ψήφων, ενώ η Τσαντρικαπερσάντ Σαντόκι έλαβε 13 ψήφους.

Δημοψηφίσματα

Ως σήμερα, ένα μόνο δημοψήφισμα έχει διεξαχθεί στο Σουρινάμ, το 1987.
Δήμος Δράμας

Ενότητες και οικισμοί

Ο Δήμος Δράμας αποτελείται από 2 «δημοτικές ενότητες», οι οποίες αντιστοιχούν στον προϋπάρχοντα δήμο Δράμας και την κοινότητα Σιδηρονέρου που ενσωματώθηκε σε αυτόν. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ.
Πατραϊκός Όμιλος Φιλάθλων

Τμήμα ποδοσφαίρου

Το τμήμα ποδοσφαίρου ήταν από τα πρώτα του συλλόγου που ιδρύθηκαν το 1959. Ξεκίνησε από την Α' κατηγορία της Ε.Π.Σ. Πατρών και σε δύο χρόνια το 1962 τερμάτισε 2ος κερδίζοντας την συμετοχή του στους αγώνες  πρόκρισης στην Β' εθνική όπου και κατάφερε και προκρίθηκε. Συμμετείχε τρεις φορές στην Β' εθνική το 1962, 1963 και το 1965 και δύο φορές στην Γ' εθνική το 1966 και το 1967 όπου διαλύθηκε μετά την αναγκαστικά συγχώνευση.

Τίτλοι ποδόσφαιρο

Πρωταθλήτρια Αχαΐας :1964

Τμήμα Υδατοσφαίρισης

Το τμήμα υδατοσφαίρισης του Πατραϊκού ιδρύθηκε το 1960 με την προσάρτηση του Αχιλλέα που διατηρούσε ανάλογο τμήμα και αγωνιζόταν στην Α΄ Εθνική. Η ένωση έδωσε όμως την ευκαιρία σε πολλούς παίκτες του Αχιλλέα να φύγουν και να πάνε στον Ν.Ο. Πατρών με αποτέλεσμα την αποδυνάμωση της ομάδας. Αγωνίστηκε στην Α' εθνική το 1960 αμέσως με την ίδρυση του-μετονομασία για να υποβιβαστεί και να επιστρέψει το 1964 όπου πάλι υποβιβάστηκε αμέσως. Στην συνέχεια υποβιβάστηκε στην Γ΄εθνική για να επιστρέψει στην Β' όπου αγωνιζόταν έως το 1971 όπου διαλύθηκε το τμήμα.
Πρωτάθλημα ποδοσφαίρου Αζερμπαϊτζάν

Διοργάνωση

Στο πρωτάθλημα συμμετέχουν 12 ομάδες παίζουν με τον κάθε αντίπαλο 2 φορές μια εντός και μια φορά εκτός ούτως ώστε να συμπληρωθούν 22 αγώνες για κάθε ομάδα. Οι τρόποι βαθμολόγησης είναι με βάση τους κανονισμούς της FIFA (3 η νίκη , 1 η ισοπαλία , 0 η ήττα). Σε περίπτωση ισοβαθμίας υπερνικά η ομάδα η οποία έχει τις περισσότερες νίκες και μετά η διαφορά μεταξύ των τερμάτων που πέτυχε και των τερμάτων τα οποία δέχτηκε. Για την πρώτη θέση σε περίπτωση ισοβαθμίας τότε ο πρωταθλητής ανακυρτώνεται αυτός που έχει τις περισσότερες νίκες ή αυτός που υπερνικά στην βαθμολογία των μεταξύ τους παιχνιδιών.
Η πρωταθλήτρια ομάδα παίρνει το εισιτήριο για το Ch. League ενώ ο 2ος και 3ος στην βαθμολογία παίρνει το εισιτήριο για το ΟΥΕΦΑ Γιουρόπα Λιγκ . Η ομάδες που κατατάσσονται στην 12η και 11η θέση υποβιβάζονται στην 2η κατηγορία
Το πρωτάθλημα ως συνήθως διαρκεί από τον Αύγουστο εως τον Μάιο

Τηλεοπτικά δικαιώματα

Τα τηλεοπτικά δικαιώματα του πρωταθλήματος τα κατέχει η κρατική τηλεόραση ΑzTV

Ρεκόρ μεταγραφών

Μεγαλύτερο ποσό αγοράς παίκτη: Οκτάυ Ντερελίογλου απο την Ακσαμπάτ Σεμπατσπορ Τουρκίας στην Καζάρ Λάνκαραν για €200,000 το 2004 Μεγαλύτερο ποσό πώλησης παίκτη: Βαγκίφ Ζαβάντοφ απο την ΦΚ Κάραμπακχ στην Τβέντε Ολλανδίας για €1,000,000 το 2010
Ιωάννης Ε΄ της Βρετάνης

Βιογραφικά στοιχεία

Ο Ιωάννης Ε΄ ήταν ο μεγαλύτερος γιος του δούκα της Βρετάνης Ιωάννη Δ΄ και της Ιωάννας της Ναβάρρας. 
Σε αντίθεση με τον πατέρα του, ήταν φιλειρηνικός βασιλιάς· αναμόρφωσε τον στρατό και τα οικονομικά του κράτους, ενώ υπήρξε προστάτης των γραμμάτων και των τεχνών, καθώς και οικοδόμος πολλών Καθεδρικών ναών.
Gigatronics

H Gigatronics (1980-1992) ήταν ελληνική εταιρεία κατασκευής ηλεκτρονικών υπολογιστών που ιδρύθηκε από τον Αντώνη Μηλάτο και τον Γεώργιο Χρόνη. Το 1984 κατασκεύασε τον υπολογιστή "ΕΡΜΗΣ",βασισμένο στον μικροεπεξεργαστή 6502, ενώ το 1988 κατασκεύασε τον προσωπικό υπολογιστή "ΚΑΤ", βασισμένο στους μικροεπεξεργαστές 8088 και 65C816. O "ΕΡΜΗΣ" είχε γλώσσα προγραμματισμού την "SUPER BASIC"  και δικό του λειτουργικό σύστημα και βάση δεδομένων, ενώ ο "ΚΑΤ" είχε δύο τρόπους λειτουργίας, IBM και Apple. Το 1986 ανέπτυξε το "FOUNDATION", που ήταν βάση δεδομένων, κειμενογράφος και λογιστικό φύλλο μαζί, και το οποίο κυκλοφόρησε και στην Αμερική για τους προσωπικούς υπολογιστές Apple.
1008 Λα Πας

Φυσικά χαρακτηριστικά

Η μέση διάμετρος της Λα Πας εκτιμάται σε 38,64 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,082.
Πολιτειακές εκλογές της Νότιας Αυστραλίας (2018)

Οι εκλογές της Νότιας Αυστραλίας του 2018 για την ανάδειξη των μελών του 54ου Κοινοβουλίου πραγματοποιήθηκαν στις 17 Μαρτίου του 2018. Διεκδικήθηκαν όλες οι 47 έδρες στη Βουλή των Αντιπροσώπων ή κάτω βουλή, τα μέλη της οποίας εξελέγησαν στις εκλογές του 2014, και οι 11 από 22 έδρες στο Νομοθετικό Συμβούλιο ή άνω βουλή. Η επί 16 χρόνια στην εξουσία κυβέρνηση υπό το Αυστραλιανό Εργατικό Κόμμα με αρχηγό τον πρωθυπουργό Τζέι Γουέδεριλ διεκδίκησε 
μια πέμπτη θητεία τεσσάρων ετών, αλλά ηττήθηκε από την αντιπολίτευση , το Κόμμα των Φιλελευθέρων της Αυστραλίας, με επικεφαλής τον ηγέτη της αντιπολίτευσης, Στίβεν Μάρσαλ. Το κόμμα του Νικ Ξενοφών Καλύτερη Νότια Αυστραλία ανεπιτυχώς προσπάθησε να βρει την ισορροπία της εξουσίας.
Όπως στις ομοσπονδιακές εκλογές, στην Νότια Αυστραλία η ψηφοφορία είναι υποχρεωτική στις εκλογές για την κάτω βουλή και προαιρετική ψηφιακή για την άνω βουλή. Οι εκλογές οργανώνονται από την εφορευτική Επιτροπή της Νότιας Αυστραλίας (ECSA), ένα ανεξάρτητο όργανο που λογοδοτεί στο Κοινοβούλιο.

Αποτελέσματα

Οι Φιλελεύθεροι κέρδισαν συνολικά 544.654 ψήφους, με ποσοστό 51,94%  (–1,07) στη Βουλή  έναντι 504.059 ψήφων, ποσοστού 48,06% (+1,07) για τους Εργατικούς. Στις εκλογές για Νομοθετικό Συμβούλιο οι Φιλελεύθεροι κέρδισαν 32,23% και 4 κερδισμένες έδρες και εξασφάλισαν 9 συνολικά έναντι 288,95% και 4 και 8 εδρών αντίστοιχα.
259 Αλήθεια

Φυσικά χαρακτηριστικά

Η μέση διάμετρος της Αλήθειας υπολογίσθηκε σε 179 χλμ. Ο φασματικός της τύπος είναι CP (ανθρακούχος), ενώ το άλβεδό της είναι 0,043. Η Αλήθεια περιστρέφεται γύρω από τον εαυτό της μία φορά κάθε 15 ώρες, μία μάλλον αργή περιστροφή για αστεροειδή.
Δορκάδιον του Σκοπόλι

Βιολογία

Η προνύμφη αναπτύσσεται στο έδαφος. Τα έντομα αυτά, τρώνε τις ρίζες διάφορων αγρωστοειδών και άλλων ποωδών φυτών. Ο βιολογικός κύκλος διαρκεί ένα χρόνο. Τα ακμαία γίνονται ορατά κατά την άνοιξη. Κινούνται σε ανοικτές περιοχές στο έδαφος.

Γεωγραφική εξάπλωση

Ο χώρος διαμονής του Δορκάδιον του Σκοπόλι είναι πολύ μεγαλύτερος απ´ότι στα περισσότερα άλλα είδη του γένους. Περιορίζεται όμως στην Ανατολική Ευρώπη και την ανατολική Νότια Ευρώπη. Τα βόρεια σύνορα του χώρου διαμονής διατρέχουν την Τσεχία, τη Σλοβακία, και την Ουκρανία. Τα δυτικά σύνορα βρίσκονται στην Ουγγαρία, την Κροατία και τη Σλοβενία. Στη Νότια Ευρώπη συναντάμε το είδος στην Ελλάδα και τις βόρειες γειτονικές χώρες της με εξαίρεση την Αλβανία.
Avenida Brasil (τηλεοπτική σειρά)

Πλοκή

Αφού χάσει αναπάντεχα τη μητέρας της σε μικρή ηλικία, η Ρίτα αναγκάζεται να ζήσει στο ίδιο σπίτι με τον πολυαγαπημένο πατέρα της, Zενέσιο, αλλά και την ύπουλη και υποχθόνια μητριά της, Καρμίνια. Μετά την προσπάθεια της Καρμίνια να εξοντώσει τον Ζενέσιο, για να μοιραστεί με τον εραστή της τη περιουσία του, η μικρή Ρίτα θα βρεθεί εγκαταλελειμμένη στη χωματερή της πόλης αντιμέτωπη με δυσκολίες. Δώδεκα χρόνια μετά, και ενώ όλοι τη θεωρούν χαμένη, η Ρίτα (με το νέο της πλέον όνομα, Νίνα) επιστρέφει από την Αργεντινή στη Βραζιλία, για να εφαρμόσει μεθοδικά και με κάθε λεπτομέρεια το σχέδιο εκδίκησης που θα φέρει δικαιοσύνη. Η Καρμίνια έχει πλέον παντρευτεί τον διάσημο ποδοσφαιριστή Τουφάο, έχει υιοθετήσει μαζί του έναν γιο, τον Zορζίνιο, και συναναστρέφεται την υψηλή κοινωνία των πλουσίων και διασήμων, κρύβοντας καλά τον σατανικό χαρακτήρα της πίσω από τη μάσκα της υποδειγματικής συζύγου...
Νικόλαος Στουρνάρας

Βιογραφικά στοιχεία

Γεννήθηκε στο Μέτσοβο το 1806. Γονείς του ήταν ο Δημήτριος Στουρνάρης και η Σταματική ή Στάμω ή Ταμούσιω Τοσίτσα. Ήταν ανιψιός των Μιχαήλ και Κωνσταντίνου Τοσίτσα. Γράμματα έμαθε στο χωριό του από τον τοπικό εφημέριο και διδάσκαλο παπά Ιωάννη. Συνέχισε τα μαθήματα στον Γρηγοράσκο, που είχε μάθει τα ελληνικά από τους Μπαλάνο και Ψαλίδα. Δίδαξε και ο ίδιος στο Μέτσοβο, όπου και διδάχτηκε την ιταλική γλώσσα από τον Ζοάνο. Από τα πρώτα χρόνια κιόλας διακρίθηκε για τον έρωτα προς τα γράμματα και την ευμάθειά του. Μόλις τέλειωσε τις σπουδές του στην ιδιαίτερη πατρίδα
του μετέβη στο Λιβόρνο της Ιταλίας όπου εργάστηκε στον εμπορικό οίκο των
Τοσίτσα. Οι θείοι του που ζούσαν ως έμποροι, στο Λιβόρνο ο Κωνσταντίνος και στην Αλεξάνδρεια ο Μιχαήλ, τον έστειλαν στο Παρίσι για να σπουδάσει οικονομικοεμπορικά στην Σχολή Εμπορίου και
Βιομηχανίας. Όταν τέλειωσε τις σπουδές του πήγε στην Αλεξάνδρεια στον θείο του Μιχαήλ Τοσίτσα, ο οποίος γρήγορα αναγνώρισε τις ικανότητές του και του ανέθεσε την διεύθυνση του καταστήματός του. Οι επισκέψεις του στα γεωργικά και
βιομηχανικά κέντρα και σχολές της Ευρώπης συνέβαλαν στην ιδέα να χρησιμοποιήσει
τον πλούτο του σε έργα κοινής ωφελείας. Επέστρεψε για λίγο στην Ελλάδα το 1829 και κατάλαβε ότι πρώτα έπρεπε να αποκτήσει δύναμη για να ευεργετήσει την πατρίδα του.
Ο Στουρνάρας όμως δεν ήθελε να περιοριστεί μόνο στο εμπόριο και ασχολήθηκε με την βιομηχανία και την γεωργία. Επισκέφτηκε την Ελλάδα δύο φορές το 1837 και το 1846 για να προγραμματίσει τις επενδύσεις του. Αγόρασε αξιόλογα κτήματα στην Φθιώτιδα και Εύβοια, τα οποία είχε κατά νου να αξιοποιήσει με εργάτες από την Ιταλία και να εφαρμόσει νέες μεθόδους καλιέργειας και παραγωγής. Οι τοπικοί γεωργοί όμως αντέδρασαν, διότι δεν ήθελαν να παρατήσουν τον πατροπαράδοτο τρόπο καλλιέργειας. Ένα από τα κυριότερα σχέδιά του ήταν η κατασκευή σιδηρόδρομου που να συνδέει την Αθήνα με τον Πειραιά. Επίσης σχεδίαζε την σύσταση ατμοπλοίων για να συνδέσει όλα τα νησιά με τα παράλια της Ελλάδας και να διακινεί τα απαραίτητα τρόφιμα για τον πληθυσμό τους. Σχεδίαζε επίσης την διόρυξη πορθμού στην Εύβοια. Παράλληλα προέβη σε σημαντικές δωρεές σε εκπαιδευτικά ιδρύματα και φιλανθρωπικά καταστήματα της Αλεξάνδρειας, των Αθηνών καθώς και για τη θεμελίωση σχολείου στο Μέτσοβο. Το 1852 ήρθε στην Ελλάδα για να ασχοληθεί με αναπτυξιακά έργα όπου και πέθανε αιφνιδίως. Απεβίωσε νωρίς (46 χρονών) τον Οκτώβριο του 1852, πριν προλάβει να υλοποιήσει τα μεγάλα σχέδιά του.
Κληροδότησε μεγάλο μέρος της περιουσίας του για πολλούς κοινωφελείς και φιλανθρωπικούς σκοπούς. Συντήρησε γενναιόδωρα τα δύο σχολεία στην Αλεξάνδρεια, τα σχολεία του Μετσόβου και την ίδρυση Πολυτεχνικής Σχολής στην Ελλάδα, ενώ ευεργέτησε σχεδόν όλα τα αγαθοεργά και κοινωφελή ιδρύματα στην Ελλάδα. Δώρισε υποτροφίες σε πολλά άπορα Ελληνόπουλα.
Καίτη Ντιριντάουα

Βιογραφία

Γεννήθηκε στη Θεσσαλονίκη. Έκανε σπουδές χορού στις σχολές Μοριάνοβ και Ζουρούδη. Εργάστηκε, αρχικά, στην περίφημη "Μάντρα" του Αττίκ και στη συνέχεια στο Θίασο του Μακέδου, ως τα πρώτα χρόνια της Κατοχής. Το Ντιριντάουα ήταν καλλιτεχνικό ψευδώνυμο που θυμίζει την ομώνυμη πόλη της Αιθιοπίας. 
Υπήρξε αγωνίστρια στο ΕΑΜ. Καταδικάστηκε από τους Γερμανούς σε φυλάκιση 3 ετών. Για τη συμμετοχή της στην Αντίσταση εξορίστηκε μαζί με άλλους αντιστασιακούς στη Μακρόνησο, μετά στη Χίο και έπειτα στο Τρίκερι.
Έπαιζε στο θέατρο ως το 1966. Πέθανε από ανακοπή της καρδιάς, σχεδόν ξεχασμένη.
Ευτέρπη (έντυπο)

Η Ευτέρπη ήταν ελληνικό περιοδικό του 19ου αιώνα. Ήταν το πρώτο ελληνικό εικονογραφημένο περιοδικό και σημείωσε ιδιαίτερο σταθμό στην ιστορία της νεώτερης ελληνικής λογοτεχνίας. Κυκλοφόρησε την 1η Σεπτεμβρίου 1847 από τον Γρηγόριο Καμπούρογλου. Συνεργάτες ήταν σημαντικοί λόγιοι της εποχής, όπως ο Αλέξανδρος Ρίζος Ραγκαβής, ο Νικόλαος Λιβαδέας, ο Κωνσταντίνος Παπαρρηγόπουλος, ο Κωνσταντίνος Λεβίδης και άλλοι. Η Ευτέρπη έφερε σε επαφή το Ελληνικό κοινό με την Ευρωπαϊκή φιλολογική κίνηση.
Ο τίτλος του από τον δεύτερο τόμο διακοσμήθηκε με ξυλογραφημένη απεικόνιση της Ακρόπολης. Στο περιεχόμενό του κυριαρχούσαν μεταφρασμένα μυθιστορήματα, διηγήματα, περιγραφές τόπων, ταξιδιών, εξερευνήσεων μακρινών χωρών, βιογραφίες διάσημων ανθρώπων, εγκυκλοπαιδικές γνώσεις από την φυσική, αστρονομία, αρχαιολογία και άλλες επιστήμες.
Νίκολα Τζούρισιτς

Βιογραφία

Γεννήθηκε γύρω στο 1490 στην πόλη Σένι των ακτών της Αδριατικής, εντός των ορίων της σημερινής Κροατίας. Η πρώτη αναφορά προς το πρόσωπό του χρονολογείται στο 1522, έτος κατά το οποίο υπηρετούσε ως αξιωματικός στις αψβουργικές δυνάμεις που κατείχαν διάφορα φρούρια της Κροατίας με σκοπό να αποτρέψουν την προέλαση των οθωμανικών στρατευμάτων του Σουλεϊμάν του Μεγαλοπρεπή προς τη Βιέννη.
Λίγο καιρό αργότερα χρίστηκε ιππότης από τον αυτοκράτορα Φερδινάνδο, ο οποίος μάλιστα το 1526 (μετά τη μάχη του Μοχάτς που σήμανε την ουσιαστική διάλυση του ανεξάρτητου βασιλείου της Ουγγαρίας και επίσπευσε τη νέα σύγκρουση ανάμεσα στους Αψβούργους και την Οθωμανική Αυτοκρατορία) τον όρισε ως ανώτατο διοικητή των συνοριακών στρατευμάτων. Σε αντάλλαγμα, ο Τζούρισιτς τάχθηκε αναφανδόν υπέρ του αυτοκράτορα κατά τη διάρκεια της συνέλευσης του Τσέτιν (Πρωτοχρονιά του 1527), στην οποία η πλειοψηφία των Κροατών ευγενών αποφάσισε τη μετατροπή του βασιλείου της Κροατίας σε συστατικό μέλος της Αυστριακής Αυτοκρατορίας. Το 1530 στάλθηκε στην Κωνσταντινούπολη ως μέλος της αποστολής που διαπραγματεύτηκε τη σύναψη ειρήνης ανάμεσα στις αντιμαχόμενες πλευρές.
Τον Αύγουστο του 1532, ανέλαβε με περίπου χίλιους άνδρες την υπεράσπιση του οχυρού Κόσζεγκ κοντά στο Σόπρον της σημερινής Ουγγαρίας ενάντια σε ισχυρή οθωμανική στρατιά που βάδιζε προς τη Βιέννη με επικεφαλής τους Σουλεϊμάν και Ιμπραήμ Πάργαλη. Η αντίσταση που προέβαλαν οι στρατιώτες του καθυστέρησε σημαντικά την προέλαση των Οθωμανών, οι οποίοι παρά την τυπική παράδοση του φρουρίου (οι αμυνόμενοι μετά από συμφωνία επέτρεψαν την είσοδο μιας μικρής συμβολικής δύναμης στρατιωτών εντός του κάστρου, η οποία τοποθέτησε τα οθωμανικά λάβαρα στις πολεμίστρες) αναγκάστηκαν τελικά να αναδιπλωθούν ματαιώνοντας τα σχέδια για μια νέα πολιορκία της Βιέννης.
Τον Οκτώβριο του 1837 διορίστηκε από τον Φερδινάνδο διοικητής των συνοριακών στρατευμάτων της Σλαβονίας και της Κάτω Αυστρίας, αντικαθιστώντας τον Γιόχαν Κατζιάνερ που θεωρήθηκε υπεύθυνος για τη συντριβή των δυνάμεων της Αυστρίας από τους Οθωμανούς κατά την επιχείρηση κατάληψης του Όσιγιεκ. Αργότερα διετέλεσε διοικητής της Καρνιόλας (περιοχή εντός της σημερινής Σλοβενίας). Πέθανε το 1545 στο Κόσζεγκ.
Μπομπ Κώστας

Ζωή

Γεννήθηκε στη Νέα Υόρκη το 1952, ενώ ο πατέρας του ήταν ο Ιωάννης Κώστας μετανάστης από τη Χίο, και η μητέρα του η Τζέιν Μακίλαν από την Ιρλανδία. Ξεκίνησε την ενασχόληση με την αθλητική δημοσιογραφία το 1974, και έχει περιγράψει πλήθος αγώνων μπέιζμπολ, μπάσκετ, χόκεϋ επί πάγου, πυγμαχίας, και αμερικανικού ποδοσφαίρου. Υπήρξε ο κύριος εκφωνητής του NBC για 9 ολυμπιακές διοργανώσεις ξεκινώντας από αυτή του 1992 στη Βαρκελώνη, ενώ έως τα μέσα του 2016 για το έργο του έχει τιμηθεί με 26 βραβεία Έμμυ και 8 βραβεία του αμερικανικού συνδέσμου αθλητικών εκφωνητών.
Νάστια Βραχάτη

Βιογραφία

Γεννήθηκε στην Καλαμάτα και σπούδασε Αρχαιολογία και Ιστορία στην Αθήνα. Παρακολούθησε υποκριτική παράλληλα με τις σπουδές αυτές, ενώ έχει παίξει και στο θέατρο. Έχει συμμετάσχει σε τηλεοπτικές σειρές των ANT1 και Mega.